European Women’s Lobby

European Women's Lobby, forkortet EWL, er en paraplyorganisasjon for europeiske kvinneorganisasjoner, grunnlagt 1990. Organisasjonen arbeider for likestilling og jenter og kvinner i all sin mangfoldighet, og har ca. 2000 medlemsorganisasjoner. EWL har sekretariat i Brussel og medlemsorganisasjoner i alle 27 EU-land og tre kandidatland, samt 21 europeiske eller internasjonale organisasjoner. Organisasjonen har også konsultativ status hos Europarådet og FNs økonomiske og sosiale råd, og deltar regelmessig i arbeidet til FNs kvinnekommisjon.

EWL arbeider for jenter og kvinner i all sin mangfoldighet. EWL har uttalt at

Medlem av eksekutivkomiteen i EWL og tidligere IAW-president Marion Böker uttalte i 2023 at det er nødvendig å arbeide på grunnlag av menneskerettighetene, som er universelle og udelelige, forsvare demokratiske verdier og kjempe for en inkluderende kvinnebevegelse, og advarte mot antidemokratiske og høyreradikale krefter som prøver å sette kvinners rettigheter opp mot minoriteters menneskerettigheter ved å hisse til hat mot transpersoner. Böker sa at transfiendtlige krefter som utga seg for å være feminister ved nærmere ettersyn viste seg å være «høyrevridde og rasister». Bökers uttalelser var i tråd med en uttalelse fra UN Women som understreket at «det er lang tradisjon for at anti-rettighetsbevegelser fremstiller kvinners og LHBTIQ+-personers likestilling som en trussel mot såkalte 'tradisjonelle' familieverdier. Bevegelser som 'antikjønnbevegelsen', 'kjønnskritiske' bevegelser og 'mannsrettighetsbevegelser' har tatt dette til et ekstremt nivå (...) disse bevegelsene bruker hatpropaganda og desinformasjon for å ramme og forsøke å delegitimere mennesker med mangfoldige seksuelle orienteringer, kjønnsidentiteter, kjønnsuttrykk og kjønnskarakteristika (...) påstander om at LHBTIQ+-personers rettigheter, særlig transpersoners rettigheter, er i konflikt med kvinners rettigheter skaper bare splittelse i kampen for likestilling (...) de som kjemper for kvinners og LHBTIQ+-personers menneskerettigheter deler målet om frie og rettferdige samfunn». President Beate von Miquel i EWLs klart største nasjonale medlemsorganisasjon Deutscher Frauenrat har uttalt at «transkvinner er kvinner og vi skal ivareta deres interesser og kjempe for deres rettigheter».Frauenrat unterstützt Selbstbestimmungsgesetz: „Wir dürfen Gewaltformen gegen Frauen nicht gegeneinander ausspielen“ 

Bakgrunnen for etableringen av EWL var en samling i London i november 1987 med 120 representanter fra 85 kvinneorganisasjoner med 50 millioner medlemmer til sammen. Europakommisjonen uttrykte sin støtte til etableringen av det som ble EWL. EWL ble formelt grunnlagt i 1990 av Belgia, Danmark, Frankrike, Tyskland, Hellas, Irland, Italia, Luxembourg, Portugal, Spania, Nederland og Storbritannia samt 17 europeiske kvinneorganisasjoner.

EWL er en av de eldste og største lobbyorganisasjonene på europeisk nivå, og jobber tett med europeiske institusjoner og partnere fra det sivile samfunn.

I Norge er ulike organisasjoner indirekte tilsluttet EWL gjennom sine internasjonale paraplyorganisasjoner. Det er dannet lignende paraplyorganisasjoner for kvinneorganisasjonene i flere land, som Norges kvinnelobby.

Referanser

 Eksterne lenker 
 European Women's Lobby

Kategori:Den europeiske union
Kategori:Lobbyvirksomhet